Candidatul independent la Președinția SUA, Robert F. Kennedy Jr., bate acum la ușa Kamalei Harris. Pentru un eventual post în Cabinet
Candidatul independent la Președinția Statelor Unite, Robert F. Kennedy Jr., a solicitat săptămâna trecută o întâlnire cu candidata democrată Kamala Harris pentru a discuta posibilitatea de a face parte din administrația acesteia, poate în calitate de secretar de Cabinet, în cazul în care îi va sprijini campania și aceasta va câștiga, potrivit oficialilor campaniei lui Kennedy. Harris și consilierii ei nu au răspuns cu o ofertă de întâlnire și nici nu s-au arătat interesați de propunere, spun persoane familiarizate cu discuțiile, citate de The Washington Post.